Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Gazasta ammuttiin raketteja kohti Etelä-Israelin asuinyhteisöjä.
Yksi raketti osui asuinrakennukseen Beersebassa.
YK:n yleiskokous nosti historiallisella päätöksellä -
77 kehittyvän maan ryhmän puheenjohtajaksi -
YK:n tarkkailijavaltiona toimivan palestiinalaishallinnon.
USA on päättänyt johtaa uutta strategiasuunnitelmaa, -
jonka tavoite on ajaa Iranin joukot Syyriasta painostamalla Venäjää, -
Irania talouden ja diplomatian keinoin.
Gazasta ammuttiin rakettikeskitys kohti Etelä-Israelin asuinyhteisöjä.
Ensimmäiset raketit ammuttiin hieman neljän jälkeen yöllä.
Pian tuli tieto, että asuinrakennukseen oli osunut Berseban kaupungissa.
Ensimmäisten joukossa paikalle tullut poliisi kertoi, -
että asuintalo sortui äidin ja kolmen lapsen päälle.
Nämä onneksi selviytyivät iskusta.
Olimme paikalla klo 04.15.
Minä, muita tiimejä ja tutkijatiimejä.
Talo oli tuhoutunut, kuten näette.
Uskoimme, että talossa on ihmisiä.
Menimme sisälle taloon.
Löysimme sieltä kolme lasta ja äidin. He olivat pahasti pelästyneitä.
Talo sortui heidän päälleen. Toimme heidät ulos.
Pyysimme lisää apua. Turvallisuusjoukkoja, ambulansseja.
Israelin ilmavoimat vastasi tulitukseen käynnistämällä laajat ilmaiskut -
Hamasin ja Islamilainen jihad -ryhmän sotilaskohteisiin.
Pohjois-Gazassa havaittiin militanttisolu, -
joka valmisteli raketti-iskuja Israelia vastaan.
Israelin ilmavoimat vastasi heti pommittamalla aluetta raskaasti.
Useat lähteet kertoivat, että solu kuuluu kapinallisryhmään, -
joka oli aiemmin osa palestiinalais- presidentti Abbasin Fatah-puoluetta -
mutta vannoi sittemmin uskollisuutta Iranille.
Palestiinalaiset vierittivät syyn tämän ryhmän niskoille.
Israelin puolustusvoimien tiedottaja Manelis sanoi: -
"Raketit olivat itse valmistettuja ja niiden kantama oli keskipitkä.
Gazassa niitä on vain Hamasilla ja Islamilaisella jihadilla.
Hamas on vastuussa, kuka ikinä ne ampui."
Kukaan ei ilmoittautunut tekijäksi. Hamas-edustaja kertoi TV7:lle, -
että Gazan asejoukot yhdistyvät, jos sota syttyy.
Hän kuitenkin sanoi, ettei Hamas toivo tilanteen yltyvän.
Hän sanoi, että se on kerrottu myös egyptiläisille, -
joka yrittää estää tilanteen heikenty- misen täysimittaiseksi sodaksi.
Beersebassa osuman saaneen talon lähellä asuvat ilmaisivat epätoivoaan.
He moittivat Israelin hallitusta, joka heistä ei vastaa tarpeeksi lujasti -
Gazan suunnalta jatkuvaan terroriin.
Totta kai pelkään. Koko perheeni pelkää. Varmaan kaikki pelkäävät.
Mutta se on normaali reaktio tämänkaltaisiin asioihin.
Tänä aamuna ei tunnu hyvältä. Yö oli tosi vaikea.
Tätä on vaikea uskoa. Nyt osui jo toisen kerran lähelle taloani.
Paljonko pitää vielä kestää? Milloin tälle laitetaan stoppi? Riittää jo.
Asioita vain pyöritellään. Tästä pitää tehdä loppu. Paljonko pitää kestää?
Sitten YK:n päämajaan New Yorkiin. Yleiskokous valitsi historiallisesti -
YK:n tarkkailijavaltiona olevan palestiinalaishallinnon edustajat -
YK:n 77 kehittyvän maan ryhmän puheenjohtajaksi.
Päätös antaa palestiinalaisille samanlaiset toimintavaltuudet -
kuin YK:n täysjäsenillä.
Valintaa puolsi 146 maata, mm. Iso-Britannia, Viro, Suomi, -
Ranska, Saksa ja Ruotsi.
15 maata pidättäytyi ja 29 maata kieltäytyi äänestämästä.
Vain Israel, Australia ja Yhdysvallat vastustivat valintaa.
Ne pitivät sitä pyrkimyksenä ohittaa suorat neuvottelut, -
joilla yritetään ratkaista Israelin―palestiinalaisten konfliktia.
Mielestämme palestiinalaiset eivät voi muuttaa asemaansa neuvottelematta.
Yhdysvallat ei tunnusta palestiinalaisvaltiota -
ja huomauttaa, ettei sellaista valtiota ole YK-jäsenmaana.
Vastustamme jyrkästi palestiinalaisten valintaa G77:n puheenjohtajaksi -
ja "mahdollistavaa" päätöslauselmaa.
Jos se hyväksytään, Yhdysvallat tekee kantansa selväksi.
Kun palestiinalaiset puhuvat G77:n puheenjohtajana yleiskokouksessa, -
muistutamme, ettei Yhdysvallat tunnusta palestiinalaisvaltiota -
ja ettei sellaista maata ole hyväksytty YK:n jäsenmaaksi.
Vain YK-jäsenmailla saa olla lupa puhua ja toimia YK:ssa -
tärkeiden valtioryhmien puolesta, jollainen on G77 ja Kiina.
Ei ole sopivaa, että tarkkailija edustaa valtioiden ryhmää -
yleiskokouksessa tai muualla YK-järjestelmässä.
Palestiinalaiset ylistivät Egyptin esittelemää päätöslauselmaa -
uudeksi aamunkoitoksi palestiinalaisten valtiotavoittelussa.
Palestiinalaisten YK-lähettiläs sanoi äänestyksen jälkeen, -
että palestiinalaiset aikovat osoittaa olevansa luottamuksen arvoisia.
Tämänpäiväinen äänestys edustaa monenkeskisyyttä parhaimmillaan.
Enemmistö jäsenistä puolsi päätöslauselmaa, -
jonka ansiosta ryhmän valittu puheenjohtaja -
pystyy toimimaan tehtävässään tehokkaasti.
Se ilmaisee kunnioitusta -
G77 + Kiina -ryhmän päätöstä kohtaan, -
joka valitsi Palestiinan valtion puheenjohtajamaaksi -
vuodeksi 2019 suosionosoituksin -
Aasia―Tyynimeri-ryhmän esitettyä Palestiinan valtiota ehdokkaaksi -
yksimielisesti.
Palestiinan valtio ei säästele pyrkimyksessään -
osoittaa olevansa luottamuksen arvoinen -
ja kykenevänsä edustamaan ja puolustamaan -
G77 ja Kiina -ryhmän intressejä.
Samalla se aikoo työskennellä rakentavasti, ketään syrjimättä -
ja läpinäkyvästi kaikkien kumppanien kanssa.
YK:n yleiskokous hyväksyi v. 2012 käytännössä -
Palestiinan valtion tunnustamisen, kun se otti palestiinalaishallinnon -
tarkkailijavaltioksi. Siihen asti se oli ollut tarkkailijajäsen.
Palestiinalaiset ovat sittemmin saaneet osallistua -
joihinkin äänestyksiin ja liittyä joihinkin elimiin.
Tarkkailijavaltion edustaja saa puhua vasta jäsenmaiden edustajien jälkeen.
USA on päättänyt johtaa uutta strategiasuunnitelmaa, -
jonka tavoite on ajaa Iranin joukot ulos Syyriasta painostamalla Irania -
ja sen liittolaisia talouden ja diplomatian saralla.
NBC:n mukaan suunnitteilla on diplomatiapyrkimyksiä -
sekä pakotteita iranilais- ja venäläis- yrityksille, jotka osallistuvat -
Syyrian jälleenrakentamiseen. Lisäksi USA ei aio päästää -
jälleenrakennusavustuksia alueille, joilla Iran ja Venäjä ovat läsnä.
USA:n strategiaan ei sisälly suoria yhteenottoja -
USA:n armeijan ja Iranin kaartin tai Iranin tukemien asejoukkojen välillä, -
sillä sellaiselle ei ole valtuutusta.
USA:n valtionvarainministeriö ilmoitti, että se asettaa uusia pakotteita -
Iranin pankeille sekä teräs-, investointi- ja rakennusfirmoille.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa. Huomiseen.
Suomennos: Marianne Tenetz